ועדת הפנים והגנת הסביבה, כנסת 20, פרוטוקול מספר 261, 2016-08-02 15:00

דוד אמסלם: רבותי, צהריים טובים.

דוד אמסלם: אני מתכבד לפתוח את ישיבת ועדת הפנים והגנת הסביבה בנושא צו לייעול האכיפה והפיקוח העירוניים ברשויות המקומיות (הוראת שעה) (שינוי התוספת הראשונה לחוק), התשע"ו-2016.

דוד אמסלם: פרוטוקול מספר 261.

דוד אמסלם: יואל, בוא תציג את העניין.

<יואל הדר: שלום אדוני.

<יואל הדר: בהמשך לחוק שמשנת 2011 בעצם התחלנו עם 9 רשויות, מאז אנחנו התקדמנו יחד עם הוועדה, באישור הוועדה.

<יואל הדר: מדי פעם אנחנו באים לוועדה ומבקשים להוסיף רשויות.

<יואל הדר: זה לא מצחיק, נכון, זה ביחד עם הוועדה.

<יואל הדר: אפילו יושב הראש הנוכחי היה שם.

<יואל הדר: יחד עם הוועדה אנחנו מקדמים את הפרויקט הזה שהוא פרויקט טוב לכולם.

<יואל הדר: לומר יש פה Win Winשל כל הרשויות שמשתתפות, ועובדה שהרבה מאד רשויות רוצות להיכנס פנימה לתוך הפרויקט הזה של השיטור העירוני, מפני שהוא נותן אפשרות לתשומת לב מיוחד לרשות המקומית, גם של המשטרה וגם של הפקחים, לטפל בעבירות למניעת אלימות בתוך הרשויות המקומיות ואנחנו - - -

דוד אמסלם: אתם מביאים הרחבה לעניין?

<יואל הדר: סליחה?

דוד אמסלם: את הנושא אנחנו מכירים.

דוד אמסלם: אתם מביאים הרחבה?

<יואל הדר: אנחנו מביאים תוספת של הרשויות המקומיות.

דוד אמסלם: אז תביא את התוספת ישר, אנחנו מכירים את הנושא.

<יואל הדר: זהו, אז אני לא ידעתי איפה אדוני - - -

דוד אמסלם: בלי אדוני, נו תפסיק עם האדוני הזה.

דוד אמסלם: תביא את ההרחבה ונצביע עליה.

<יואל הדר: טוב, אנחנו מביאים תוספת של עוד 15 רשויות נוספות.

דוד אמסלם: איפה הן?

<יואל הדר: מבאר יעקב ועד תל שבע.

דוד אמסלם: תקריא לי אותן.

<יואל הדר: לקרוא את זה בתוקף סמכותי או רק את הרשויות עצמן?

<יואל הדר: רק את הרשויות, נכון?

דוד אמסלם: רק את הרשויות.

<יואל הדר: באר יעקב, טירת כרמל, חולון, גן יבנה, בית שאן, אור עקיבא, נצרת עילית, יקנעם עילית, רהט, דלית אל כרמל, נס ציונה, ראשון לציון, בית שמש, מעלות תרשיחא, תל שבע.

<יואל הדר: יש פה גיוון רחב מאד של רשויות שעשינו לפני הקריטריונים שקבענו לעצמנו.

<יואל הדר: אדוני רואה פה, סליחה, בלי אדוני, אני מתקן את עצמי.

<יואל הדר: דודי, אתה רואה שיש פה בעצם מגוון רחב של רשויות, חלק - - -

דוד אמסלם: סך הכל אנחנו מגיעים ל-72 רשויות?

<יואל הדר: כן.

דוד אמסלם: זה מספר עוקב או?

<יואל הדר: כן.

<אליעזר רוזנבאום: אוקיי.

<אליעזר רוזנבאום: אנחנו היום עם 40.

<אליעזר רוזנבאום: 16 בתהליך ועוד 15, והכל 72.

<אליעזר רוזנבאום: יש גם רשויות באיו"ש.

<מירי פרנקל-שור: יש כאלה, מכיוון שאין להן משאבים להרים את הפרויקט.

<מירי פרנקל-שור: מה קורה עם זה?

דוד אמסלם: דרך אגב, מה חלוקת המשאבים, זה 50-50?

דוד אמסלם: איך זה הולך?

<אליעזר רוזנבאום: לא, לא בהכרח.

דוד אמסלם: ספר לי.

<אליעזר רוזנבאום: שמי אליעזר, אני המשנה למנכ"ל במשרד לביטחון פנים, אני מחליף את רותם, הוא לא יכול היה להגיע.

<אליעזר רוזנבאום: אנחנו למעשה בחודשיים האחרונים שינינו, זאת אומרת ביצענו עבודת מטה מקיפה ולמעשה הגענו למודל שבו בנינו מדד משולב שהוא לקח את הנתון של הלמ"ס, יחד עם הנושא של הפריפריה ולמעשה 50-50 ובנינו מדד חדש וקבענו למעשה שני מדרגים שבהם אנחנו מתקצבים 25% מעלות הפקחים ורמה שנייה 35%, דירוג 1-4 - 35%.

<אליעזר רוזנבאום: 5 ו-6 - 25%.

<אליעזר רוזנבאום: הרשויות החזקות אנחנו חושבים שאנחנו לא צריכים לממן, אלא 50-50, המשטרה את השוטרים, הרשות את הפקחים, ואני מקווה ש - - -

דוד אמסלם: מה שאתה אומר לי, כדי להבין, שבעצם השיטור הוא בעצם שוטר ופקח, זה בעצם ההרכב, או ששני פקחים ושוטר, איך זה עובד?

<אליעזר רוזנבאום: יש גם עניין של התמהיל.

דוד אמסלם: מה התמהיל?

<אליעזר רוזנבאום: אז התמהיל הוא אחד לאחד – אחד שוטר, אחד פקח.

דוד אמסלם: אחד ואחד זה או שוטר ופקח או פקח ושוטר.

<אליעזר רוזנבאום: כן.

<אליעזר רוזנבאום: ולמעשה יש רשויות שהן חזקות שהן בלמ"ס גבוה והתמהיל הוא שני שלישים פקחים ושליש שוטרים והרשויות החלשות, אנחנו מדברים על שני שלישים שוטרים ושליש פקחים.

דוד אמסלם: זה ברמת התמהיל.

דוד אמסלם: עכשיו אתה מדבר איתי על עוד נושא שאתם בעצם מממנים את גם את הפיקוח עצמו?

דוד אמסלם: את הפקח עצמו?

דוד אמסלם: יפה מאד.

<אליעזר רוזנבאום: את הפקח.

<אליעזר רוזנבאום: כן, אני חושב שזה התקדמות ואני מקווה שזה יפתור לאותן רשויות ש - - -

דוד אמסלם: איזה רשויות?

דוד אמסלם: על כמה אנחנו מדברים, על כמה פקחים?

דוד אמסלם: בתוספת - כמה פקחים ושוטרים ופקחים מוספים ביחד?

<אליעזר רוזנבאום: כבר נגיד את הנתונים.

<אליעזר רוזנבאום: אנחנו עומדים היום - - -

<יפרח דוכובני: סך הכל על 187 פקחים.

דוד אמסלם: ושוטרים?

<יפרח דוכובני: 177.

דוד אמסלם: גם?

<יפרח דוכובני: זה פחות או יותר תמהיל של אחד מול אחד.

דוד אמסלם: זאת אומרת בסך כל אנחנו מדברים על משהו בסדר גודל של 370, בערך תוספת כוח אדם – פקח או שוטר, לא חשוב.

<יפרח דוכובני: 364 תוספת כוח אדם.

דוד אמסלם: שמתפרשים בערך על כ-70 ערים?

<יפרח דוכובני: לא - - -

<קריאה: זה ל-15,000.

דוד אמסלם: אה, כל זה אנחנו מדברים רק על ה-15,000?

<יפרח דוכובני: כן.

<יפרח דוכובני: בסך הכל יהיה לנו בסוף המערך - - -

דוד אמסלם: זאת אומרת אנחנו מדברים בממוצע, אני עושה בכוונה ממוצע, אני מניח שזו פונקציה של גודל העיר וכו', תוספת של בסביבות ה-20, משה כזה, 20 פלוס?

<יפרח דוכובני: כן.

דוד אמסלם: יפה.

<יפרח דוכובני: סך הכל מדובר על סדר כוח של 1,875 תקנים – שוטרים ופקחים.

<אליעזר רוזנבאום: שמתעסקים בסלי עבירות שפחות טיפלנו בהן בעבר קרי – ביטחון אישי, אלימות.

<אליעזר רוזנבאום: 1,000 שוטרים, 1,000 פקחים.

<מירי פרנקל-שור: רגע, אליעזר, אני רוצה להבין את הנושא של המשאבים.

<מירי פרנקל-שור: באופן עקרוני הרי לא יכול להיות מצב שרשות שרוצה להצטרף לפרויקט, לא תוכל להרים את הפרויקט, כמו שבדיווח שלכם על מחצית 2015, יש שתי רשויות שביקשו לצאת עקב חוסר במשאבים ויכולת כלכלית להשתתף בפרויקט.

<מירי פרנקל-שור: אז מה יוצא?

<מירי פרנקל-שור: במקום שיש רשות חלשה, שלא יכולה לעמוד על בנטל הכלכלי, האזרחים יוצאים בפחות ביטחון אישי.

<אליעזר רוזנבאום: לא, אבל עכשיו במודל הזה - - -

<מירי פרנקל-שור: אז אולי אתה יכול טיפה להסביר.

<אליעזר רוזנבאום: לא, אבל עכשיו במודל הזה - - -

<מירי פרנקל-שור: אבל השאלה – שתי רשויות יצאו, האם שתי הרשויות האלה יחזרו – קריית גת וטירה, נכון?

<מירי פרנקל-שור: שתי הרשויות האלה יצאו, מה קורה עכשיו?

<אליעזר רוזנבאום: אני מדבר ככה, יש רשויות שהתקשרו ולא התחלנו איתן את תהליך היישום, הן בתוך התוספת ולא הוצאנו אותן ואיתן אנחנו ניכנס לדין ודברים.

<אליעזר רוזנבאום: הם גם יודעים על המודל החדש, כדי באמת להוציא את זה לפועל, כי אנחנו עם בשורה עכשיו שאנחנו מממנים.

<מירי פרנקל-שור: אז מה יוצא?

<מירי פרנקל-שור: אם בסופו של דבר יש רשויות, רשויות חזקות – יהיה להן את השיטור העירוני, האזרחים זוכים ליותר ביטחון.

<אליעזר רוזנבאום: לא.

<אליעזר רוזנבאום: גם החלשות.

<גלי גלילי-קרן: אני חושב שבמבט על - - -

<מירי פרנקל-שור: פה הבעיה.

<גלי גלילי-קרן: מבט על התוספת - - - מראה שזה לא המצב.

<גלי גלילי-קרן: יש היום לא פחות רשויות חלשות מאשר רשויות חזקות בפועל.

<גלי גלילי-קרן: יש יותר רשויות שמתקשות והמשרד קידם כמה צעדים כדי לסייע להן.

<קריאה: זו שאלה של סדר עדיפות עירוני.

<מירי פרנקל-שור: זה לא יכול להיות סדר עירוני, לעמדתי, שרשות שהוחלט שהיא תיכנס פנימה, לא תעמוד בנטל הכלכלי ולפיכך לתושבים לא יהיה ביטחון אישי.

<אליעזר רוזנבאום: לא - - -

דוד אמסלם: אני אתן את התשובה לעניין.

<אליעזר רוזנבאום: אבל מתוך 72 - - -

דוד אמסלם: למה לך?

דוד אמסלם: זה לא משנה.

דוד אמסלם: אני אגיד לה.

דוד אמסלם: באופן מעשי היום הערים הן שונות בכל פרמטר, מחינוך, ביטחון, בריאות, מה שאתם לא רוצים.

דוד אמסלם: זה גם פונקציה של, מה לעשות, יש ערים שיש להן הרבה כסף.

דוד אמסלם: הלוואי שהיינו מגיעים למצב שהייתה מסלקה אחת והיינו מחלקים לכולם אותו דבר, אבל זה לא שם.

דוד אמסלם: אבל אני מסכים איתה בדבר אחד, שהיות והשירות הזה זה שירות יותר שהוא עניין של ביטחון אישי, זה לא זמרים לחג העצמאות, אתם צריכים להשתדל שגם עם ערים שהן ערים חלשות, שבאמת הן חלשות, לא בגלל שהן רוצות להביא זמרים והן חלשות ולא נשאר להן כסף לזה, אלא שאתם מבינים שיש מצב שפה העיר היא בסדר, היא יכולה לעמוד אבל היא לא רוצה, מאחר שלראש העיר יש לו סדר עדיפויות אחר, וכאן זה באמת עיר חלשה שבאמת לא יכולה.

דוד אמסלם: את השאר אני מניח שכדאי, כי במקרה הזה יש לכם הרי שתי ערים שיצאו, תבדקו אותן- - -

<מירי פרנקל-שור: שתי ערים שיצאו ועכשיו מצטרפות.

<מירי פרנקל-שור: יש ערים שעדיין לא ברור שהן יכולות להרים את הפרויקט.

<דני שחר: לא, לא.

<דני שחר: א' זה בדיוק השינוי שהוביל השר והמודל הזה נותן תשובה.

<דני שחר: יש באמת שתי ערים שאנחנו כרגע בדין ובדברים מולן – זה קריית גת וטירה – שאני מניח שהן יהיו בתוך המחסנית, אם לא זאת, אז אני מניח שהן תהיינה בתוך המחסנית הבאה.

<דני שחר: אבל התשובה של המודל הכלכלי הזה, זה השינוי שנעשה בשנה האחרונה בדיוק למה שגברתי מכוונת.

דוד אמסלם: זאת אומרת זה בעצם השינוי.

דוד אמסלם: עכשיו, מה קורה עם הערים שכבר היו, אתם משנים גם לגביהן את המודל?

<אליעזר רוזנבאום: בהחלט, כן.

דוד אמסלם: שלא יסבלו.

<אליעזר רוזנבאום: אדוני יושב הראש, מתוך ה-72 רשויות, כולל ה-15, אם אכן הוועדה תאשר אותן, 50 רשויות יקבל תקצוב.

דוד אמסלם: הבנתי.

<אליעזר רוזנבאום: זו בשורה.

דוד אמסלם: דרך אגב, השתיים שפרשו זה מהמודל הישן?

<אליעזר רוזנבאום: זה מהפעימות הקודמת.

דוד אמסלם: זאת אומרת שאם תדברו איתן יכול להיות ש - - -

<אליעזר רוזנבאום: כן, אנחנו נשב איתן.

דוד אמסלם: ובסידור החדש הן יחזרו חזרה.

<אליעזר רוזנבאום: 50 רשויות שיקבלו תקצוב, זה משמעותי.

<יפרח דוכובני: עם קריית גת כבר התחלנו דיבורים.

דוד אמסלם: כבר התקשרו איתם?

<יפרח דוכובני: כבר התקשרו.

<דני שחר: אני מניח שבמחסנית הבאה.

דוד אמסלם: טוב.

<אליעזר רוזנבאום: ה-50 רשויות זה למעלה מ-18 מיליון שקלים שהשר קידם ומביאים כסף כדי באמת לעזור לרשויות.

דוד אמסלם: בכמה כסף מדובר בסך הכל?

<אליעזר רוזנבאום: איתן, יש לך את הסך הכל פה?

<איתן גולדפלס: הסך הכל זה 200 מיליון שקלים.

דוד אמסלם: 200 מיליון שקלים, יפה מאד.

<אליעזר רוזנבאום: כן, כן.

<מירי פרנקל-שור: רגע, מה זאת אומרת במחסנית הבאה?

<מירי פרנקל-שור: הם עדיין בתוספת, הם לא צריכים לחכות עד שתפנו לוועדה פעם נוספת.

<אליעזר רוזנבאום: אם הן בתוך התוספת אז אין לנו בעיה, זה רק לדבר איתן, בסדר.

<אליעזר רוזנבאום: אוקיי.

דוד אמסלם: ברור - - - במחסנית הבאה אתם מתכוונים בסידור הבא שאתם מדברים איתם, לא בקטע של הוועדה.

<אליעזר רוזנבאום: לא, לא, העיקר שהן תהיינה בתוך הרשימה.

<אליעזר רוזנבאום: זה פחות חשוב.

דוד אמסלם: בתוך הרשימה זה ברור, אחרת איך - - -

<גלי גלילי-קרן: לא, לא פנינו ל - - -

דוד אמסלם: רק מי שברשימה יכול לצאת, מי שלא ברשימה לא יכול לצאת.

<גלי גלילי-קרן: כיוון שקודם מודל תקצוב השתתפות חדש, לא פנינו להוציא אותן מהרשימה.

<גלי גלילי-קרן: סברנו שאולי זה יסייע להשאיר אותן בתכנית ולהקים את המערך בתחומן.

<יפרח דוכובני: היה לנו רק אירוע עם רשות אחת שהוועדה הוציאה אותה, לבקשתה אגב.

<יפרח דוכובני: עכשיו היא מבקשת להיכנס.

<יפרח דוכובני: זה פרדס-חנה-כרכור, שעכשיו הם מבקשים להיכנס.

<יפרח דוכובני: כל השאר, גם מי שיצא, עדיין הוא בתוך הרשימה.

<יואל הדר: במושב החורף, כשאנחנו ביחד עם הוועדה נרצה להפוך את הוראת השעה הזאת להוראת קבע, שאני מניח שאתה תשמח שנעשה את זה, כי זה פרויקט שמאד מצליח, אז נעדכן גם לגבי שתי הרשויות האלה כשנבוא לוועדה עם השינוי הזה.

דוד אמסלם: אהלן וסהלן מה שנקרא.

דוד אמסלם: אתה רוצה, אני לא אזוז מפה עד שאתה לא תבוא בחורף.

<יואל הדר: לא, יש לך פגרה עכשיו, תהנה מהפגרה.

<מירי פרנקל-שור: באופן עקרוני צריך לקיים דיון.

<גלי גלילי-קרן: כן, עקרונית, על כל הפרויקט הזה.

<אליעזר רוזנבאום: כן, ברור, אנחנו נבוא עם כל הנתונים, עם הכל.

דוד אמסלם: טוב רבותי, מה אתם רוצים?

<יואל הדר: שתאשר.

דוד אמסלם: אישרנו.

דוד אמסלם: אני מצביע עם עצמי, אין פה אף אחד, אז אני לא צריך לעשות מי בעד ונגד ונמנע.

דוד אמסלם: בעד - פה אחד

<יואל הדר: אנחנו מודים לכל חברי הוועדה.

<יואל הדר: חופשה נעימה.

דוד אמסלם: אני מודה לכם.

דוד אמסלם: שיהיה לכם אחלה יום.

דוד אמסלם: תודה רבותי.